नई दिल्ली: सफर के दौरान कई बार यात्री अपना सामान या कोई वस्तु भूल जाते है। ऐसा ही मुंबई मेट्रो से जुड़ा हुआ आंकड़ा सामने आया है। मुंबई मेट्रो में यात्रियों की हर महीने लगभग 227 वस्तुएं खो जाती हैं या मेट्रो में छूट जाती हैं। हालांकि अच्छी बात ये है कि इनमें से 60 प्रतिशत से ज्यादा आइटम उनके मालिकों को वापस कर दिए जाते हैं। 'इंडियन एक्सप्रेस' की खबर के मुताबिक, अगस्त 2017 से इस साल जुलाई के बीच, अंधेरी मेट्रो स्टेशन पर 'लॉस्ट एंड फाउंड' केंद्र कुल 2,275 आइटम प्राप्त किए गए थे, जिसमें से 1,643 आइटम यात्रियों को वापस लौटा दिए गए।